《腊日严寒新制狐裘服之》
明代·陆深

六十一回经岁寒，狐裘初试向长安。南人不识千金价，北地尤珍一腋看。

白盗己非前辙远，紫貂虽好策勋难。衰慵尚恋君恩重，办得朝趋候夜阑。

作者简介：（1477—1544）明松江府上海人，初名荣，字子渊，号俨山。弘治十八年进士二甲第一。授编修。遭刘瑾忌，改南京主事，瑾诛，复职。累官四川左布政使。嘉靖中，官至詹事府詹事。卒谥文裕。工书。有《俨山集》、《续集》、《外集》。